חלק ניכר מהאדמות הפוריות מיועד, עוד מתקופת השלטון הבריטי, לגידול כותנה. שילוב של ירידת מחירי הכותנה בשוק העולמי ושל עלייה במחירי הדשנים גרם לירידת רווחיות הענף.
בחלקה הדרומי של המדינה התגלו (עוד בשנות ה-70) מאגרי נפט גולמי אולם מלחמת האזרחים המתמשכת לא מאפשרת לפתח את שדות הנפט ולכן סודאן תלויה בייבוא תזקיקי נפט. תנודות מחירי הנפט ובייחוד עליית מחירו בשנים 2006–2008 גרמו למצוקת מטבע זר ולביטול פרויקטים לצמיחת הכלכלה. רוב מאגרי הנפט נמצאים בשטחה של דרום סודאן.
בשנת 1997, על רקע טענות הסיוע לגורמי טרור והפרה של זכויות אדם, הטיל ממשל קלינטון בארצות הברית לראשונה סנקציות על סחר, ובכלל זה בנשק. אף שהיא לבדה הייתה חתומה על הסנקציות הכלכליות, הן זכו לגיבוין של מדינות אירופה, למעט גרמניה. בתחילת שנות ה-2000 חלה התרופפות בסנקציות, לאור שיתופי פעולה עם סודאן ותהליכי פיוס של ממשלת סודאן עם אזור הדרום, אולם הן חודשו ביתר שאת על ידי ממשל בוש, על רקע הלחימה בדארפור. סנקציות אלו הוסרו רשמית בארצות הברית ב-6 באוקטובר 2017, כחלק ממהלך שהוביל ממשל אובמה, שאושר סופית בתקופת ממשל טראמפ, בטענה שחלה התקדמות בסוגיות המלחמה בטרור וזכויות אדם.
גאוגרפיה.
סודאן נמצאת בצפון אפריקה, גובלת בים האדום, בין מצרים ואריתריאה. נהר הנילוס עובר בה, ובח'רטום הנילוס הכחול והלבן מתאחדים. האקלים ברוב שטח המדינה מדברי, עם עונה גשומה מאפריל עד אוקטובר. בדרום שורר אקלים טרופי.
מזרח גבולה של סודאן עם מצרים נמצא במחלוקת בשל משולש חלאיב. גבולה עם דרום סודאן טרם נקבע סופית.
דמוגרפיה.
נכון ל-2018, ולאחר הפירוד מהדרום, אוכלוסיית סודאן מונה כ-41.8 מיליון בני אדם, מתוכם כ-5.4 מיליון מתגוררים באזור הבירה ח'רטום.
סודאן משמשת גם כמדינת מקלט ומכילה כמיליון פליטים. רוב הפליטים הם מדרום סודאן והיתר מאריתריאה, סוריה, אתיופיה, הרפובליקה המרכז-אפריקאית וצ'אד.
מבחינה דתית, כ-97% מאוכלוסיית סודאן הם מוסלמים סונים, ברובם דוברי ערבית. השאר נוצרים, אנימיסטים או בעלי אמונות מקומיות.
חלק משמעותי של בנות בסודאן מתחתנות לפני גיל 18 וממוצע הילודה לאישה הוא 4.4.
דגל סוריה
דגל סוריה (בערבית: علم سوريا) הוא דגלה הלאומי של סוריה. הדגל הנוכחי אומץ על די המדינה בשנת 1980. דגל זה היה בשימוש גם על ידי הרפובליקה הערבית המאוחדת בשנים 1958–1961. את הדגל מעטרים שלושה פסים אופקיים בצבעי אדום לבן ושחור ובמרכזו שני כוכבים בצבע ירוק.
עיצוב הדגל.
הדגל צבוע בצבעי הלאומיות הכלל-ערבית - הצבע הירוק מסמל את האסלאם והראשידון, הצבע האדום מסמל את דם השהיד, הצבע הלבן מסמל את שושלת בית אומיה והצבע השחור מסמל את שושלת בית עבאס. שני הכוכבים שבמרכזו מייצגים את סוריה ומצרים, אשר היו חברות ברפובליקה הערבית המאוחדת.
היסטוריה.
לאורך השנים השתנה הדגל הסורי מספר רב של פעמים. לראשונה עוצב הדגל הסורי בשנת 1920 בדגם אשר אומץ מאוחר יותר על ידי ירדן. תחת שלטון המנדט הצרפתי השתנה עיצובו של הדגל בשנים 1925-1936 והוא נצבע בצבעי הרפובליקה הצרפתית - אדום, לבן וכחול. במקביל נעשה שימוש במספר דגלים נוספים למחוזות שונים במדינה. בשנת 1946, עם הכרזת העצמאות הרשמית של סוריה השתנה הדגל פעם נוספת. כאמור, בשנים 1958 - 1961, תחת שלטון הרפובליקה הערבית המאוחדת אומץ הדגל אשר נמצא בשימוש גם כיום. עם התפרקות הרפובליקה שונה הדגל מחדש. לאחר עליית מפלגת הבעת' לשלטון השתנה עיצובו של הדגל מספר פעמים ב-1963 וב-1972. לבסוף אימצה סוריה את הדגם הנוכחי של הדגל ב-1980.
נקודת הצטברות
בטופולוגיה ובאנליזה מתמטית, formula_1 היא נקודת הצטברות של קבוצה formula_2 אם בכל סביבה של formula_1 קיימת לפחות נקודה אחת פרט ל-formula_1 השייכת ל-formula_2. לדוגמה, נקודות ההצטברות של קטע הן נקודות הקטע וכן הקצוות שלו.
במרחבים מטריים, אם נקודה כלשהי היא נקודת הצטברות של קבוצה, נובע מכך שבכל סביבה שלה קיימים אינסוף איברים מהקבוצה, והנקודה היא גם נקודת גבול של הקבוצה. תכונה זו מתקיימת במרחב טופולוגי המקיים את אקסיומת המנייה הראשונה, אבל לא בכל מרחב טופולוגי.
הגדרה.
תהי formula_2 קבוצה במרחב טופולוגי formula_7. נקודה formula_8 היא נקודת הצטברות של formula_2, אם היא שייכת לסגור של הקבוצה formula_10.
פירושו של דבר הוא שבכל קבוצה פתוחה formula_11 המכילה את formula_12 מצויה נקודה נוספת אחת לפחות של formula_2.
את אוסף נקודות ההצטברות של formula_2 מסמנים ב-formula_15; בשל סימון זה, אוסף נקודות ההצטברות נקרא לפעמים הקבוצה הנגזרת של formula_2.
סגור ונקודות הצטברות.
אפיון קבוצה סגורה.
נקודות הצטברות מופיעות כאפיון נוח לקבוצות סגורות: קבוצה formula_2 היא סגורה אם ורק אם היא כוללת את כל נקודות ההצטברות שלה.
הוכחה: כיוון אחד: תהי formula_2 קבוצה המכילה את כל נקודות ההצטברות שלה. יש להוכיח שהמשלים הוא קבוצה פתוחה. תהי formula_1 נקודה במשלים, אז formula_1 איננה נקודת הצטברות של formula_2, ולכן יש לה סביבה שאינה מכילה אף נקודה של formula_2. סביבה זו מוכלת במשלים, ולכן הנקודה formula_1 שייכת לפנים של המשלים. הוכחנו שכל הנקודות במשלים שייכות לפנים שלו, ולכן המשלים הוא קבוצה פתוחה.
בכיוון ההפוך, נניח ש-formula_2 סגורה, ותהי formula_1 נקודת הצטברות של formula_2; נניח בשלילה שאינה שייכת ל-formula_2. מכיוון שהקבוצה המשלימה של formula_2 היא קבוצה פתוחה, זוהי סביבה של formula_1, ולכן החיתוך בין formula_2 לבין הקבוצה המשלימה אינו ריק - אבל זו סתירה להגדרה של קבוצה משלימה. מכאן שנקודת ההצטברות שייכת ל-formula_2.
אפיון הסגור.
עבור כל קבוצה, הסגור שלה ניתן לייצוג על ידי formula_32. נוכיח זאת תוך שימוש בתכונה שהראינו לעיל:
כיוון ראשון: תהי formula_33 קבוצה סגורה שמכילה את formula_2. נראה ש-formula_33 מכילה גם את formula_15. ברור כי כל נקודת הצטברות של formula_2 היא גם נקודת הצטברות של formula_33 (כי formula_2 מוכלת ב-formula_33) ומכיוון ש-formula_33 סגורה היא מכילה את כל נקודות ההצטברות שלה, לכן formula_42. מכיוון שהסגור היא חיתוך כל הקבוצות הסגורות שמכילות את formula_2, נקבל formula_44.
כיוון שני: ברור כי formula_45 קבוצה סגורה (כי היא מכילה את כל נקודות ההצטברות שלה), והרי הסגור של formula_2 מוכל בכל קבוצה סגורה שמכילה את formula_2. קיבלנו כי: formula_48.
משתי ההכללות נובע השוויון המבוקש formula_49.
צורת הצגה זו שימושית ונוחה יותר לחישוב הסגור יותר מאשר באמצעות הגדרתו (כקבוצה הסגורה הקטנה ביותר שמכילה את formula_2).
גאורגי מרקוב
גאורגי איבנוב מרקוב (Georgi Ivanov Markov, 1 במרץ 1929 - 11 בספטמבר 1978) היה מתנגד שלטון בולגרי, אשר נרצח בלונדון על ידי סוכני הק.ג.ב.. ב-7 בספטמבר 1978, הוא חצה את גשר ווטרלו והמתין בתחנת אוטובוס, כשנדקר ברגלו על ידי אדם שהחזיק מטרייה. האיש התנצל והלך לדרכו. מרקוב סיפר מאוחר יותר שהאיש דיבר במבטא זר.
מרקוב זכר את כאב העקיצה שהופיע עם הדקירה. כאשר הגיע לעבודתו במשרדי ה-BBC, הבחין בפצעון אדום שהופיע במקום. הכאב במקום שבו נדקר על ידי המטרייה המשיך, בערב התפתח אצלו חום גבוה, והוא מת בייסורים שלושה ימים לאחר מכן.
לאחר מותו, מצאו הרופאים בגופו קליע פלטינה קטן, כ-1.52 מ"מ אורכו, נעוץ בשוק. בדיקה מאוחרת יותר מצאה שנקדחו בו שני חורים, בהם נמצאו עקבות לרעל הריצין.
מרקוב עבד כשדרן וכעיתונאי עבור ה-BBC מאז עריקתו מבולגריה, אז מדינה קומוניסטית תחת הנהגתו של הנשיא טודור ז'יבקוב. הוא ביקר את המשטר ברדיו פעמים רבות, ועלו השערות כי הייתה זו הממשלה הבולגרית שיזמה את חיסולו בסיוע הק.ג.ב.
מספר עריקים של הק.ג.ב. אישרו שהארגון עמד מאחורי ההתנקשות. הם ציינו שנשקלו כמה דרכים להתנקש במרקוב, ביניהן במריחת ג'לי רעיל על עורו. עד עתה לא הועמד איש לדין על רצח מרקוב, בעיקר משום שרוב המסמכים בעניין הושמדו.
איבוגאין
איבוגאין הוא חומר צמחי שמקורו בצמח איבוגה ("Tabernanthe iboga"), המשמש כסם הזיה שאינו ממכר, אשר יש חוקרים המאמינים ביכולתו להיטיב ואף לרפא לחלוטין התמכרות לסמים פסיכואקטיביים, וסמים קשים בפרט. השימוש בו לא הוכח כבטוח ולא הותר לשימוש קליני בבני אדם. בארצות הברית מוגדר הסם כחומר מסוג I (Schedule I), המסוכן לשימוש וללא שימוש רפואי. תערובות המכילות איבוגאין משמשות בטקסים רוחניים ולצורכי מרפא בקרב הבוויטיס באפריקה.
מחקרים וניסויים שנעשו הביאו להעלאת השערה שנטילה חד פעמית של הצמח יכולה לגרום להפסקה מוחלטת של תסמיני גמילה מסם אחר, ואף להפחית לזמן מסוים את התשוקה לסם (Craving) - היא ההתמכרות הנפשית. בהתאם לכך הוצע איבוגאין כתרופה יעילה כנגד התמכרות להרואין, קוקאין, מתאדון, אלכוהול וסמים נוספים המוגדרים כ"קשים", מהיותם גורמים לתסמיני גמילה קשים למשתמשים. כמו כן נמצאה יעילות מסוימת בהפחתת תלות בניקוטין ואף הסם נחשב כבעל פוטנציאל פסיכותרפי גבוה, אולם טענות אלה כולן שנויות במחלוקת.
מסמכים שנחשפו בשנות השמונים בהתאם לחוק חופש המידע האמריקאי מראים כי ה-CIA בחן את ההשפעות של איבוגאין במהלך שנות החמישים.
מאזן תשלומים
מאזן התשלומים הוא מונח מתחום המקרו כלכלה, המתאר את יתרות התשלומים והתקבולים של מדינה מסוימת במטבע חוץ לתקופה מסוימת. לדוגמה, בישראל נמדד מאזן התשלומים בדולרים, והוא נמדד אחת לשנה על ידי הלשכה המרכזית לסטטיסטיקה. במדינות מסוימות ייתכן כי מאזן התשלומים יוצג לפי מטבע חוץ אחר או במטבע מקומי.